Diari Oficial de la Generalitat Valenciana


Sumari del DOGV 8233, del 13-02-2018 (2018/1256)

RESOLUCIÓ de 5 de febrer de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es minoren i deixen sense efecte les subvencions concedides per la Resolució de 2 d'agost de 2017, de la Conselleria de Justícia, Administració Pública, Reformes Democràtiques i Llibertats Públiques, per a la realització de projectes i iniciatives en matèria de recuperació de la memòria històrica, a fi de promoure la convivència democràtica, desenvolupades per ajuntaments i mancomunitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8233

Data del DOGV
:   13-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1256


Data del document
:   05-02-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 5 de febrer de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es minoren i deixen sense efecte les subvencions concedides per la Resolució de 2 d'agost de 2017, de la Conselleria de Justícia, Administració Pública, Reformes Democràtiques i Llibertats Públiques, per a la realització de projectes i iniciatives en matèria de recuperació de la memòria històrica, a fi de promoure la convivència democràtica, desenvolupades per ajuntaments i mancomunitats de la Comunitat Valenciana. [2018/1256]  
De conformitat amb el que estableix el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
D'acord amb l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), en què s'estableixen les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
D'acord amb el que disposa la Resolució de 23 de març de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen, per a l'any 2017, subvencions per a la realització de projectes i iniciatives en matèria de recuperació de la memòria històrica, a fi de promoure la convivència democràtica, desenvolupades per ajuntaments i mancomunitats de la Comunitat Valenciana (DOGV 8015, 05.04.2017), i una vegada finalitzat el termini i el procés de justificació de les subvencions, concedides per Resolució de 2 d'agost de 2017 (DOGV, núm 8102, de 09.08.2017), de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Minorar la subvenció concedida als ajuntaments i mancomunitats de la Comunitat Valenciana que s'indiquen en l'annex I d'aquesta Resolució i pels motius que també s'indiquen.  
  
Segon  
Acceptar la renúncia expressa dels ajuntaments que arreplega l'annex III.  
  
Tercer  
Deixar sense efecte les subvencions concedides als ajuntaments que s'indiquen en l'annex II i annex III d'aquesta Resolució pels motius que també s'indiquen, atorgades a càrrec de la línia de subvenció S7922000, del programa 26.80.86.833.17, de la Direcció General de Reformes Democràtiques, del pressupost de la Generalitat per a l'exercici 2017.  
  
Quart  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es pot interposar un recurs potestatiu de reposició davant de la consellera de Justícia, Administració Pública, Reformes Democràtiques i Llibertats Públiques, en el termini d'un mes comptador des de l'endemà de la publicació d'aquesta resolució, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació, de conformitat amb el que estableixen els articles 10 i 46 de la Llei reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 5 de febrer de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.